આ ઝપાઝપી જોઈને રમઝાન બેરેકમાં રહેલાં ૨૫ થી ૨૬ કેદીઓ પણ બહાર આવી ગયા હતા અને નિકુલ ચાવડા પર હુમલો કરીને ગળચી દબાવી ગડદાપાટુનો માર માર્યો હતો.તેથી જેલનાં સિપાહીઓ તાત્કાલીક દોડીને આવી ગયા હતા.જેલ સિપાહીઓએ કેદીઓને હટાવી નિકુલ ચાવડાને છોડાવ્યો હતો. જો કે ગડદાપાટુનાં મારથી નિકુલ ચાવડા ઈજાગ્રસ્ત થતાં સિવિલમાં સારવાર ખસેડાયા હતા. સિવિલમાંથી જેલ સિપાહીએ પોલીસને જાણ કરતાં બી ડીવીઝન પોલીસ સિવિલમાં પહોંચી હુમલો કરનાર કેદીઓ વિરૂદ્ધ ગુનો નોંધીને તપાસ હાથ ધરી હતી.